home

//SUI TAUVA - TAUVAGA TAUTALAGA ASB POLYFESTIVAL 2010//
//MANUMALO : VASEGA 9 IAKOPO VAIFALE; VASEGA 12 KOREY VAIFALE; VASEGA 13 TAUTALAGA LE SAUNIA - FESULUA'I PALOTA//

TALOFA LAVA !!!!

E AO ONA MUA'I MOMOLI LA'AU I FOGA'A E PEI O LE FETALAIGA I LE TUAMASAGA. O LENEI UA TATOU FESILAFA'I I LE MAUGA O AO A'E LE O LE MATI'ETAMA O LIULAUMEA. Le Viiga ma le fa'afetai i le Tama, le Alo ma le Agaga Sa ona o lenei avanoa matagofie ua mafai ona tatou feiloai ma fa'asoa ni alagaoa aua lava le fa'aleleia atili o taumafaiga a le fanau i lenei atunuu.  O so'u malamalama laitiiti ma sou tomai e fa'asoa mai o le a tele ai fa'alumaga e ao ona tufa atu mo e o lo'o manaomia. Fa'apei o le upu masani: "O le tele o sulu e maua ai figota" e talitonu o le a fa'apena lenei auaunaga.  AFIO MAI & FA'ASOA MAI I LA TATOU ITULAU O FETUFA'AIGA MA FEFA'ASOAIGA O MANATU MA LAGONA E UIGA I LA TATOU GAGANA MA LA TATOU AGANUU.
 * //E aveatu alofa'aga fa'apitoa o lenei upega-o- tafalagi mo alo ma fanau o lo'o a'oa'oina le Gagana Samoa i le Kolisi o Tagaroa. E le gata i lea a'o alo Samoa uma i lenei atunu'u o lo'o mimita ma fa'amemelo i lana gagana. O outou mama na, ia manuia le alofaiva i a'oa'oga ma ia a'e malo le fa'atamasoaliiga.//**


 * //Aua nei galo: Fa'apei ona mamae le tava'e i ona fulu ia fa'apena outou ona putiputi ma fa'apelepele i la tatou gagana ma le aganuu. O LOU FA'ASINOMAGA MA LE ALA I FA'AMANUIAGA.//**

SOIFUA

Mrs Rasela Lafaele-Uili Faiaoga Gagana Samoa Kolisi Tagaroa. FOLASAGA